AfriForum vier Wêreldvleilanddag - AfriForum
AfriForum het op 31 Januarie 2020 die vleiland in die Moreletapark-natuurreservaat in Pretoria skoongemaak as deel van Wêreldvleilanddag wat jaarliks op 2 Februarie gevier word. Vleilande, wat soos natuurlike damme funksioneer, is uiters belangrik en daarom gaan AfriForum vanjaar nog vleilande regoor die land identifiseer wat skoongemaak gaan word. Die burgerregteorganisasie sal ook gemeenskappe bystaan wat vleilande wil skoonmaak.
"Dit is baie belangrik om vleilande te bewaar aangesien dit tydens die reënseisoen reënwater absorbeer en dit dan weer stadig deur die jaar vrystel. As daar nie vleilande is nie, spoel dié afloopwater onmiddellik weg. Die ander ongelooflike ding van vleilande is dat dit 'n natuurlike filtreringsfunksie verrig," sê Lambert de Klerk, bestuurder vir omgewingsake by AfriForum.
Ná die afgelope reën het baie vullis in die vleiland ingespoel en daarom is dit noodsaaklik om die vleiland gereeld skoon te maak.
"Die mens is verantwoordelik om ons vleilande te bewaar en sodoende te verseker dat ons noodsaaklike ekostelsels optimaal funksioneer. Meer as 50% van Suid-Afrika se vleilande is reeds vernietig of toon agteruitgang," sluit De Klerk af.
Post Tags:	#AfriForum#Moreletapark-natuurreservaat#Skoonmaak#vleilande#Wêreldvleilanddag
Kroonstad-tak rig dringende skrywe aan munisipaliteit oor rioolprobleme
DeurAfriForum	 06/05/2022 20/05/2022
Die burgerregteorganisasie AfriForum het op 4 Mei die Moqhaka Plaaslike Munisipaliteit met 'n dringende skrywe aangemaan om Kroonstad se rioolwerke…
Lees meer Kroonstad-tak rig dringende skrywe aan munisipaliteit oor rioolproblemeContinue
AfriForum Gemeenskapsveiligheid het in samewerking met GAC Security op 4 Oktober 2019 'n projek van stapel gestuur om 'n nuwe beheerkamer in…